Չնայած «Շիրակը» դիմել է Երեւանի ընդհանուր իրավասության դատարան, բացի դրանից՝ պատրաստվում է ՀՖՖ որոշումը բողոքարկել Լոզանի Մարզական արբիտրաժային դատարանում, երեկ արդեն կայացել է առաջնության մրցանակակիրների պարգեւատրությունը: Առաջնության արծաթե մեդալը նվաճեց Երեւանի «Բանանցը», որը միայն վերջին տուրում կարողացավ առաջ անցնել Կապանի «Գանձասար-Կապանից»: «Շիրակը» նահանջեց 4-րդ տեղ, իսկ Երեւանի «Փյունիկն» ու «Արարատը» եզրափակեցին մրցաշարային աղյուսակը: